經數: 一八二四

經名: 中觀論疏卷第一本

頁數: 一

上	欄

中論序疏

吉藏製

僧睿是魏群長樂人也. 少出家. 依僧賢法師

爲弟子. 嘗聽中山康僧朗講每興譏難. 師深

相秤述. 年二十四歷遊名邦. 常弘講說. 方

簡高潔. 一方云. 芳簡高結水霜□操. 什至長

安因從請業. 門徒三千入室唯八. 睿爲首領.

文云. 老則融睿. 少則生肇. 什歎曰. 傳吾業

者寄在道融曇影僧睿乎. 什□成實論竟命

睿講之. 謂道融曰. 此諍論中有七處破阿毘

曇. 在言小隱. 能不問我可謂英才. 融曰. 其人

思力有分未必諮稟. 遂剖折無遺. 衆益嗟重.

天子姚興聞睿景行. 問安城侯姚嵩曰. 睿何

如人. 嵩曰. 業衛之松柏也. 後自引睿見之.

謂嵩曰. 斯乃四海之標頒. 豈獨業衛乎. 於是

美聲遐扇流於遠邇. 著中論大智論及成實

論禪經等序雅傳於世. 春秋六十有一. 作中

論序非止一人. 曇影製義疏序. 河西道朗亦

製論序. 而睿公文義備擧理事精玄. 興皇和

上開講常讀. 蓋是信而好古述而不作. 但文

有微隱. 余略釋之. 就斯一序裁爲七分. 一通

標人法. 二釋名題. 三序論緣起. 四歎釋功能.

五述注論靑目. 六廣歎四論. 七作者自謙. 中

論五百偈標所造法也. 龍樹菩薩序能造之

人也. 道不孤運. 弘之由人. 故前明所弘之

道. 後序弘道之人. 又題中論五百偈者重其

中	欄

法也. 龍樹菩薩者尊其人也. 又初句簡二邊

之法也. 後句別小乘之人也. 所言中論者玄

義具述. 今旣釋序略明五意. 一者斯論定佛

法之偏正. 判得失之根原. 是以龍樹標中論

名也. 二者斯文論中實之理. 從所詮理實得

名故云中論. 業品云. 此論所明義離於斷常

見故云中論. 三者龍樹所作凡有三論. 一無

畏之廣. 次十二之略. 今是折中之說. 故秤

中論. 四者以文表義. 斯論前無緣起後略餘

勢但有正文. 以文表義理故秤中論. 五者龍

樹大士是中道人. 中道人所製作. 從人立名

故秤中論. 五百偈者. 前標其名今序偈數. 偈

有二種. 一是首盧偈. 謂胡人數經法也. 則

是通偈. 言通偈者. 莫問長行偈頌. 但令數滿

三十二字. 則是偈也. 二者別偈. 謂結句爲偈.

莫問四言五言六言七言. 但令四句滿便是

偈也. 偈者外國具音應言竭夜. 或秤祇夜.

今示存略但秤爲偈. 偈者句也頌也. 又言偈

者. 此土漢書亦有此音. 訓言竭義. 謂明義竭

盡故秤爲偈. 但結句秤偈凡有二種. 一路伽

偈. 謂頌長行偈也. 二伽陀偈. 謂孤起偈也. 此

論秤偈者. 通別二中謂別偈也. 後二之文謂

孤起偈也. 五百者. 卽文審之凡四百四十六

偈. 或是全其大數. 或□之不盡. 以本爲名

故秤五百. 衆經及論文有三焉. 一但長行. 卽

百論也. 二但有偈. 斯文. 三具二種. 十二門

論之流. 龍樹十住毘婆沙云. 或有樂長行. 或

有樂偈頌. 或有樂雜說莊嚴章句者. 所好各

不同. 我隨而不捨. 論三旣爾. 經義例然. 龍

下	欄

樹者. 依梵音應云伽那馥力叉. 伽那者龍也.

馥力叉者樹也. 智度論云. 童籠磨者龍也.

馥力叉是樹通名也. 別名阿□那. 如此間梨

李樹等. 問龍樹是何位之人. 答聖跡無方高

下未易可測. 僅依經傳□其淺深. 睿公云. 功

格十地道摸補處. 是窮學之人. 傳云. 智慧日

已頹. 斯人令再耀. 世昏寢已久. 斯人悟令

學. 外國爲之立廟事之若佛. 安知非佛示爲

菩薩乎. 匡山遠法師云. 名貫道位德備三忍.

亦十地高仁也. 依楞伽經. 大慧菩薩問. 世尊

滅度後佛法何人持. 佛答. 大慧汝當知. 南

天竺大國中有大德比丘. 名龍樹菩薩. 爲人

說大乘無上法. 能破有無見. 住初歡喜地. 往

生安養國. 釋此語不同. 舊云. 龍樹是初地人.

關內姚道安學智度論云. 此是龍樹引衆生

令入初地. 而實是十地人也. 問何依人也. 答

若云初地則二依人也. 若是窮學則第四依

人. 問云何是四依. 答且依一判. 如小乘見

道前具煩惱人是一依. 須陀洹斯陀含是二

依. 阿那含是三依. 羅漢第四依. 約大乘望

十□向是一依. 初地至七地是二依. 八九地

是三依. 十地第四依. 如楞伽是第二依. 如睿

師是第四依. 以釋迦佛法無別菩薩僧. 龍樹

是出家之人. 故依小乘位分之. 名貫道位者.

菩薩位之通名也. 德備三忍. 謂信順無生也.

問龍樹更有異名耶. 答有. 順中論是天親所

作. 言順中論者. 廣引大品等經證釋八不. 八

不則是中道. 依文釋義故云順中論. 順中論

云龍勝菩薩非龍樹也. 今宜會之. 以龍成其

經數:一八二四

經名: 中觀論疏卷第一本

頁數: 二

上	欄

勝道故云龍勝. 蓋但□其未字. 前則道俗雙

擧. 故義無所害. 以中爲名者下第二釋論名

題. 但論有廣略二本. 略但云中論. 廣則加

以觀也. 然斯廣略皆有其義. 所言略者. 謂理

敎義也. 中是所詮之理. 論是能註之敎. 斯

無理不攝. 無敎不收. 問何由爾耶. 答所詮之

中則三種中道. 世諦中眞諦中非眞非俗中.

能詮之敎卽論此三中. 是以無敎不收無理

不攝. 所言廣本具三者. 中諸佛菩薩所行之

道. 觀謂諸佛菩薩能觀之心. 諸佛觀辨於心

宣之於口. 秤之爲經. 菩薩觀辨於心宣之於

口. 目之爲論. 要具斯三義乃圓足. 玄章內已

釋之. 但中有三. 一者對斷常之偏明中. 此

是對偏中. 二者盡偏中. 立於中名欲盡於偏

病. 故名盡偏中. 又一意亦爲偏病盡得有於

中也. 問盡偏對偏又絶待中此三何異. 答玄

意已明. 今重略□. 盡偏中者. 蓋是洗淨斷

常故强名爲中. 雖盡於偏而有於中. 如經云.

衆生起見凡有二種. 一斷二常. 無常無斷乃

名中道. 對偏中者. 此約所詮之理對破偏病.

故名爲中. 絶待中者凡有二種. 一者如涅槃

云. 有小涅槃有大涅槃. 小涅槃者待苦說樂.

大涅槃者絶此苦樂乃名大樂. 此之絶待猶

是待義. 二者此絶待涅槃不可說其苦樂. 不

知何以美之. 强名爲樂乃秤大樂. 方是絶待

樂. 中義亦然. 須深見此意. 問獨空與絶待

中何異. 答人多不體獨空之旨. 但依智度論

文. 十八空是對有明空. 秤相待空. 非空非有

無所因待秤爲獨空. 今謂蓋是一種方言. 尋

中	欄

獨空意不然. 以本來畢竟無所有唯有實相

法性故秤爲獨. 正宗爾也. 攝大乘云. 眞如

獨存. 亦同此意. 問何故此獨作空名說耶. 答

以畢竟無一切患累有法故秤爲空. 大集云.

不可說故無相貌故名爲空. 法華經云. 終歸

於空. 義亦如是. 就睿師釋題有三. 一釋名.

二立名意. 三利益. 以中爲名者照其實也. 照

有二義. 一照訓顯. 立此中名顯理實也. 二

蓋是以譬題名. 非燈無由照了於物. 非中名

無由顯於理實. 故云照也. 以論爲稱者盡其

言也. 盡者蓋是暢盡無餘之名. 如小乘有所

得之論. 破邪未窮論正不足. 蓋是有餘之說

故不名爲盡. 與此相違秤爲盡也. 蓋是論理

旣窮其言亦盡. 故云盡言. 不云無言秤盡. 睿

師但釋中論不明觀者. 以中是理論名爲敎.

此二旣含故不釋觀也. 實非名不悟下第二

立名意. 然至道非中不中非名不名而立中

名者. 理雖非中不中. 爲令物得悟故强立中

名也. 言非釋不盡故假論以明之者. 若不假

問答以釋於言. 則宣道之言無由得盡. 以假

問答申釋此言故. 宣道之言方得明顯. 以斯

文詳之. 故知非無言而秤盡言也. 然言只是

論耳. 但令綺互解釋故云言非釋不盡假論

明之耳. 其實旣宣. 第三立名利益. 初明理敎.

次□得益. 其實旣宣者理顯也. 其言旣明者

敎明了也. 於菩薩之行道場之照下辨得益

也. 以理顯言明故. 因敎悟理. 則因成果立.

又則是法華唯顯一理唯敎一人也. 朗然懸

解者. 借莊周之言以顯因果成立之義. 安時

下	欄

而處順. 哀樂不能入也. 謂是帝之懸解也. 斯

可□二義. 一者菩薩因成道場照顯. 則永離

生死欣[&FFFF]#. 如哀樂之不入. 二者有繫曰顯.

無繫秤解. 有繫者謂斷常諸邊秤之爲繫. 諸

見旣寂故目爲解. 夫滯惑生於倒見者. 第三

□造論緣起. 就文爲二. 初□緣起. 次明龍

樹出世破迷造論. 初有二句. 一凡迷二聖失.

凡迷者謂九十六術及起愛之流也. 聖失者

執小乘及有所得大乘者也. 斯二無失不該.

初謂自樹失. 次稟敎迷. 凡迷爲二. 一起迷

因. 二迷所得果. 迷因二句. 在果亦然. 夫滯惑

者. 滯謂滯著. 則起愛之流也. 惑謂迷惑. 起見

之流也. 生死衆生以在家起愛出家起見. 則

法華毒□之與惡鬼. 火宅之內唯斯二物. 亦

生死根本唯愛與見. 如涅槃說. 生於倒見者.

前明愛見末. 此句次尋其根. 所以有愛見者.

皆由顚倒橫見故生. 如淨名云. 善惡由身. 身

由於貪. 貪由分別虛妄. 虛妄分別由於顚倒.

是以顚倒所見爲在家出家愛見本也. 又前

句旣明有愛有見. 後句亦有倒有見. 倒則顚

倒也. 見謂虛妄分別. 故末有其二. 在本亦兩.

三界以之而淪溺者. 此第二次明失果也. 起

愛見二因感三界淪溺兩果. 沒水爲溺. 土陷

爲淪. 法華云. 如是種種諸苦衆生沒在其中.

以苦喩大海. 故沒在苦之內則溺義也. 三界

無常舍之崩倒則陷義也. 故起愛見兩因感

無常苦二果. 如法華云. 惡鬼毒□二因感舍

之崩倒及火起燒宅二果. 睿師全同法華意

及維摩之說也. 自悟起於厭智者. 第二次辨

經數: 一八二四

經名: 中觀論疏卷第一本

頁數: 三

上	欄

聖失. 凡失重故前明. 聖失輕故後辨. 則重

輕次第. 又前是外迷. 今辨內惑. 亦是外重內

輕爲次第也. 就文爲二. 一正辨失. 二得失互

相顯釋. 初中二句. 一辨失因. 二明失果. 失

因有二. 失果亦兩. 與上相對也. 偏悟者. 對上

凡迷故聖秤爲悟. 若望大乘故秤爲偏. 所以

云偏悟也. 涅槃云. 二乘之人名爲曲見. 又

云. 若以聲聞□支佛心言無布施. 是則名爲

破戒邪見. 法華云□目座陋. □目者所見不

正也. 所謂空有二見□皆不正見. 王宮實生

雙林實滅. 謂所見不正. 智度論云. 二乘之

空名爲但空. 故空見不正. 又二乘無有中道

正觀. 如涅槃說. 但見於空不見不空. 故不行

中道不見佛性. 名爲偏悟也. 起於厭智者. 第

二句尋悟之根也. 二乘所以偏悟者. 由厭生

死而欣涅槃. 如法華云. 先取其價然後除糞.

二乘之人畏老病死. 故斷貪瞋癡以心涅槃

永滅. 故云厭智. 耿介以之而致乖者. 第二

次明得果. 亦兩句. 初□其迷執. 次明得果.

耿介者. 外典文言不同. 衆師釋亦異. 然多

不體其音旨. 今明耿介者猶志節也. 以封執

小乘自謂究竟. 永不□小心進心大道. 故名

耿介. 以之致乖者. 此第二明得果也. 旣封

執小乘則與大道相乖. 所以然者. 道實無二.

而妄謂言二. 故乖無二之道. 智度論云. 阿

羅漢人於佛道迂□稽留. 又復虛言得道. 皆

是乖道之義. 又道實無生滅. 二乘之人謂有

煩惱生而滅之得有餘. 謂有身智生滅之得

無餘. 故法華云. 分別說諸法五衆生滅. 則

中	欄

乖無生大道之義. 然二乘旣爾. 有所得大乘

亦然. 終言有惑滅解生. 猶是小也. 故知大覺

在乎曠照下. 此第二得失互相釋也. 前擧大

得以顯小失. 大覺曠照者. 此擧大得也. 對

二乘生滅之小了一切無生畢竟空秤爲曠

照. 又二乘但得人空不得法空名爲小智. 大

乘具得二空秤爲曠照. 又二乘亦得二空. 但

是折法明空故秤小智. 大乘得自性空自相

空秤爲曠照. 又二乘但得三界內人法空名

爲小智. 大乘得三界內外空名爲曠照. 又二

乘但見於空不見不空名爲小智. 大乘見空

及以不空故秤曠照. 所言隘心者. 書云. 一人

守隘萬夫莫進. 蓋是□小之名也. 照之不曠

下. 此廣□小乘之失也. 夷有無者. 夷之訓平.

不能平除有無二見義也. 一道俗者. 智度論

云. 聲聞法中未說生死卽是涅槃衆生則是

佛. 故二乘不能一道俗也. 道則涅槃俗則生

死. 知之不盡未可以涉中途眠二際者. 行山

爲踐. 履水爲涉. 蓋是別論耳. 今通取行義

爲涉. 二乘之人照理不窮. 故不能行於中道

也. 泯二際者. 泯之言滅. 謂不能滅於二際也.

問前云一道俗夷有無. 則是泯二際. 何故重

說. 答睿師深見文意. 涅槃品有二偈. 初云.

世間與涅槃無有少分別. 涅槃與世間無有

少分別. 此是一道俗之義. 次偈云. 生死之

實際及與涅槃實際. 如是二際者無豪[&FFFF]#差

別. 論旣兩文. 今還□此二意也. 道俗之不夷

二際之不泯菩薩之憂也. 第二破迷作論又

開二別. 初明大悲內充. 次別明破迷作論. 初

下	欄

是慈悲. 後明智慧. 卽菩薩福慧二業. 又初

是知病識藥. 後是應病授藥. 又初是悲心. 後

明悲事. 問何故云有無不夷二際不泯. 但明

此兩句也. 答有無是衆見之根. 障中道之本.

故偏說也. 二際不泯. 謂破一道淸淨也. 又

前□能障. 後明所障. 又前是凡迷. 後爲聖惑.

又前是外迷. 後爲內惑. 言約事終也. 菩薩之

憂者. 旣見凡迷六道紛然. 聖惑三乘異逕. 爲

此而興無緣大悲. 故秤憂也. 是以龍樹下第

二破迷作論又開兩別. 前破內迷. 後破外迷.

亦前破聖惑. 後破凡迷. 問初段中何故前□

凡迷後明聖惑. 今前破聖惑後破凡迷. 答有

文有義. 言其義者. 前就起惑次第. 故前凡

後聖前重後輕. 後約傍正次第. 斯論正破於

內傍破於外. 亦前正破封執二乘之失. 後傍

洗九十六術. 約文者. 在初文後□聖迷. 接

聖破聖故便除聖迷. 折之以中道者. 折之言

齊. 齊者生死涅槃不二衆生與佛平等. 則是

中道. 又將中道之理折二際令齊. 故言折之

以中道. 使惑趣之徒望玄指而一變者. 惑者

迷也. 趣者理也. 謂迷理之人. 卽是封執二乘

有所得大乘菩薩. 玄指者卽是斯論. 藉斯論

重玄之言. 因改二乘之執□有所得菩薩同

歸不二. 故名爲一變. 若守二乘不歸一道. 封

執偏大未悟平等. □是守指忘月. 不名一變.

今改小入大. □有得而悟無得. 如因指得月.

故秤爲變. 括之以卽化. 第二破於外惑. 括者

□括. 卽化者如肇公云. 道遠乎哉. 觸事卽

眞. 聖遠乎哉. 體之卽神. 十二門序亦有斯意.

經數: 一八二四

經名: 中觀論疏卷第一本

頁數: 四

上	欄

故云悟大覺於夢境卽百化以安歸. 猶是論

文明一切諸法卽是無生. 故云卽化. 令玄悟

之賓喪諮詢於朝徹. 此寄斥震旦莊周. 以呵

天竺外道. 良以此土無別外道. 而用老莊以

爲至極. 是以斥之. 諮詢者問善道之辭也. 喪

之言亡也. 朝徹者. 郭象云. 遺死生亡內外.

豁然無滯見機而作. 故云朝徹也. 又云. 朝者

旦也. 徹者達也. 又云. 一旦能達於理故云

朝徹. 又云. 不崇朝而徹理. 崇者言重. 猶是一

朝而達耳. 故云朝徹也. 今明旣悟斯論知一

切法卽是實相無生. 須忘問答朝徹之事. 故

云喪諮詢於朝徹也. 旣不諮詢於老莊. 豈復

稟承六師及十八一切智人幷九十六術耶.

蕩蕩焉下第四讚論功能又開三別. 初顯道

益物嘆. 認擧大對小嘆. 亦名抑小揚大嘆. 三

感幸欣遇嘆. 蕩蕩者. 書云. 王道蕩蕩無偏無

□. 蓋是泯內外兩迷息凡聖二見. 同歸乎大

道. 故秤蕩蕩. 蕩蕩是曠遠之貌也. 坦夷路

於沖階者. 龍樹未出之前. 虛言將實敎□興.

險逕與夷路爭徹. 是以論主出世更整坦夷

路. 故言坦也. 夷路旣整. 則菩薩之因道場

之果階位可登. 故言於沖階也. □玄門於宇

內者. 前化及一方. 此明遐宣六合. 玄門者. 老

子云. 玄之又玄. 衆妙之門. 借斯言以目今論

也. 天地上下曰宇. 往古來今秤宙. 故云□

玄門於宇內也. 扇惠風於陳枚者. 前二句明

顯道. 今兩句明益物. 陳枚者. 陳者朽故之名

也. 毛詩云. 伐其條枚. 枚者小枝也. 惠風者謂

春風也. 以扇斯論智慧之風. 使凡夫之流以

中	欄

得益也. 流甘露於枯□者. 前句辨益凡. 此章

明利聖. 前句益外道. 後句利小乘. 又前句利

小乘. 後句益菩薩. 具此諸意也. 夫柏梁之構

興者. 第二擧大對小嘆又開二別. 前譬後合.

柏梁者者漢武帝臺名也. 外書釋此自有二家.

一云. 以柏木爲梁故云柏梁. 此臺初成. 柏木

香長流數十里. 元帝以柏梁對□館. 以此詳

之. 應是柏木之梁. 又云. 梁有百數故云百梁.

茅仄茨陋者. 茨之言次. 撰次於茅故秤爲茨.

仄者長安偏鵲舍但有一邊. 故秤爲仄. 陋猶

隘義也. 又柏梁大臺卽法華長者大宅. 茅茨

□陋其猶門外草菴. 睿師一言含內外兩事

也. 睹斯論下第二合譬. 鄙倍者出論語. 鄙猶

鄙惡. 倍是倍戾. 幸哉此區之赤縣者. 第三感

幸欣遇嘆亦二句. 幸者幸遇. 此區牙. 區秤區

域. 而言此以對彼也. 彼總名天竺. 天竺別開

則五. 次有十六大國五百中國十千小國. 此

區總名寺縣. 河圖云. 崑崙山東地方五千里.

一曰神洲亦名寺縣. 禹於寺縣之內□地分

疆以爲九州. 故鑄九[&FFFF]#鎭九州. 則知寺縣是

九州之總名. 忽得移靈鷲以作鎭者. 寺縣唯

以五岳爲鎭. 而今假設移靈鷲而鎭赤縣. 喩

斯論而化九州也. 險陂之邊情乃蒙流光之

餘慧者. 第二重擧事以合上喩. 毛詩云. 內

有佐公進賢之志. 外無私謁險陂之心. 禮注

云. 偏立曰附. 故云勞而無祖立而不陂. 陂謂

偏險之心耳. 流光之餘惠者. 中道正觀光流

此土. 惠益險陂之人. 而秤邊情者. 一者目此

土爲邊地. 彼秤爲中國. 昔河承公與嚴法師

下	欄

諍此土天竺偏正之事. 嚴師善解外國曆算

云. 正陽之月方中無影. 故知天竺爲正國也.

河公善解此土曆算不能難之. 故知彼爲中

國此曰邊情. 又彼有佛出故云中國. 此無佛

出秤曰邊情. 又四依等出於彼土故名正國.

不出此土目爲邊情. 又轉輪王常出彼土故

爲中國. 此唯粟散故曰邊情. 餘光者. 龍樹造

論正益彼土傍化此國. 故名餘光. 而今而後

談道之賢始可與論實矣者. 論語云. 而今而

後用此事也. 睿師云. 自羅什未度之前講肆

流詠已來. 格義迂而乖本. 六家偏而不卽. 中

百二論文未及此. 又無通鑒. 誰與正之. 前匠

所以輟章還慨. 思決言於彌勒者. 良在於此.

而今已後中百二論旣傳來此土. 論道之賢

始可與言實矣. 故知斯論定佛法之偏正. 判

得失之根源也. 云天竺諸國者. 第五□注論

之人. 又開二別. 前嘆此論爲諸國所重. 二別

□注釋之人. 此文秤云凡述二人. 一羅什法

師所云故秤云也. 二秦弘始七年天竺刹利

汎舶至長安. 聞羅什門徒三千解大乘之敎.

以中百二論諮而驗之. 羅什因爲剖折. 刹利

乃頂受絶嘆不能已. 已白云. 跋□□梨當以

此明振耀天竺. 何由蘊此摩尼乃在邊地. 又

云. ?和鸞□蘊明於無目之地. 甚可恨也. 夜

光之寶□珍於田父之客. 甚可惜也. 此刹利

述天竺論師呵諸小乘人. 歎羅什云. 我在天

竺聞. 諸論師深怪□賓小乘學者自美其師

以爲比方如朗月之照. 其師是鳩摩羅陀. 造

日出論. 又自彌帝戾已後牢有其比. 天竺論

經數: 一八二四

經名: 中觀論疏卷第一本

頁數: 五

上	欄

師呵云偏悟小才非此喩也. 若是拘止那國

鳩摩羅耆婆法師以當此喩無所愧也. 何故

羅什如朗月之照無所愧. 以其善解中百故.

敢預是天竺學大乘之流無不翫味斯論. 敢

者果也決也. 喉衿要宗事也. 喉爲內要. 衿

爲外要. 故借以喩焉. 其染翰申釋者甚亦不

少者. 此出注論者非復一師. 影公云凡數十

家. 河西云凡七十家. 翰者. 古人以□勒毛

爲筆故秤爲翰. 靑目非天親. 付法藏云. 婆藪

槃豆善解一切修多羅義. 而靑目注斯論有

其乖失. 故知非也. 其中乖闕煩重者. 略明

長行釋偈凡有四失. 一長行釋與偈意乖. 二

釋偈不足而秤爲闕. 三少言可以通文. 而長

行在重言煩也. 四前章已明. 後須更說故秤

爲重. 曇影法師中論疏四處□靑目之失. 一

因緣品四緣立偈云. 此偈爲問. 蓋是靑目傷

巧處耳. 二釋四緣有廣略. 影師云. 蓋是靑

目勇於取類劣於尋文. 三釋業品偈云. 雖空

不斷. 靑目云. 空無可斷. 此非釋也. 四釋邪見

品長行云. 此中紛絃爲復彼助鬧. 復龍樹自

有偈釋之. 今文云. 法師裁而裨之者. 法師

卽羅什也. 裁其煩重裨其乖闕. 於通經之理

盡者. 經卽中論. 外國□論爲經. 付法藏經

云. 提婆造百論經. 智度論云. 迦○延造發智

經. 故知目論爲經. 於通經理盡. 文或左右未

盡善者. 如影師四處述之. 百論治外以閑邪

者下第六通歎四論. 前別嘆四論. 從尋斯四

者下總嘆四論. 明學之者有其深益. 前別嘆

四論有二對. 初內外一雙. 次略廣相對. 流滯

中	欄

者. 學內敎人壅滯佛敎. 今祛其壅滯使佛敎

宣流故云流滯. 師又云. 決二壅合兩敎. 流二

壅者. 一小乘人學小乘迷小乘故小敎壅. 二

大乘人學大乘迷大乘故大乘壅. 今中論決

斯二敎之壅使二敎流也. 故云□內以流滯.

閑邪者. 閑有多訓. 此中正宜以靜釋之. 肇師

云. 于時外道紛然競起. 今爲防外道紛動故

須靜而息之. 大智則理深而文博. 十二門卽

文精而理詣也. 予翫之味之下第七作者自

謙. 不能釋手者. 謂手不釋卷也. 幷目品義題

之於首者. 謂釋二十七品目也. 予昔在江南

尋之不得. 至京訪問又無. 當是失落也

中論序疏(畢)

中觀論疏卷第一(本)

釋吉藏撰

因緣品第一

將欲釋文大明二義. 初釋因緣品名. 二論開

合. 釋因緣品名略爲五門. 一通別門. 二正

名門. 三釋名門. 四破申門. 五同異門. 問何因

緣故標中觀論. 復題觀因擧品. 答略明四義.

一者中觀論是一部之通名. 觀因緣謂一章

之別稱. 示所顯之理無二故中名唯一. 能顯

之敎非一故有衆品之殊. 二者所申之理唯

一故總名無二. 所破之病非一故有衆品不

同. 三者題中觀論標章門也. 觀因緣品者釋

章門也. 問觀因緣品云何釋中觀論耶. 答以

下	欄

觀此正因緣不生不滅乃至不來不去故此因

緣卽是中道. 因於中道疑生正觀. 觀辨於心

論宣於口. 故知觀於因緣釋中觀應. 如下偈

云. 因緣所生法我說卽是空. 亦爲是假名. 亦

是中道義. 問斯乃是觀正因緣明中道. 云何

名破因緣耶. 答觀正因緣旣不光不滅. 卽破

邪因緣是斷常生滅. 是故偈云. 能說是因緣

善滅諸戱論能說是因緣. 謂顯正也. 善滅諸

戱論謂破邪也. 問觀之與破有何異耶. 答亦

得不異. 亦得言異. 云不異者. 正觀檢邪因

緣不得. 卽是破邪因緣. 言其異者. 觀名據申

正. 破名約破邪. 如云觀身實相觀佛亦然不

可言破身實相破佛亦然. 故觀約申正. 破據

破邪. 問應以論題正因緣. 何故稱觀因緣耶.

答卽此觀名是論字也. 以觀辨於心論宣於

口. 觀此因緣不生不滅故稱爲觀. 問若爾何

故不云論因緣品而言觀耶. 答示諸佛菩薩

如行而說. 顯論從於觀生. 欲令衆生如說而

行. 因論發觀故立觀名也. 四者標中觀論是

故發於觀. 觀因緣品明觀發於中. 論主因中

發觀. 故名中發於觀. 爲衆生故觀於因緣. 顯

因緣是中. 故是觀發於中. 所以觀發中者. 欲

令衆生亦因中發觀故也. 正名門第二. 問品

題因緣. 是何等因緣. 答總談論意因緣有三.

一從下破四緣受名. 以四緣攝生義盡. 今破

四緣欲釋八不畢竟無生. 顯於中實令因中

發觀. 故從所破受名故以目品. 二者因緣義

總. 故標在論初. 以生死涅槃凡聖解惑皆是

假名相待無有自性稱爲因緣義. 故因緣義

經數: 一八二四

經名: 中觀論疏卷第一本

頁數: 六

上	欄

總. 又九十六種術非因緣義. 以對外道非因

緣義明一切佛法皆是因緣義因緣義總. 問

何故辨此因緣耶. 答亦爲釋成八不義. 以萬

法皆是因緣無有自性. 以無自性是故不生.

顯於中實令因中發觀. 是以建首辨通因緣.

三者此品觀十二因緣. 故云觀因緣品. 問何

以知觀十二因緣以目品耶. 答凡有三證. 一

者論主偈云. 能說是因緣善滅諸戱論. 能說

是因緣者. 謂說十二因緣不生不滅等. 故知

是十二因緣緣. 故靑目釋云. 前爲聲聞人說十

二因緣是生滅法. 後爲菩薩說十二因緣不

生不滅. 二者論引大品經云. 菩薩坐道場時

觀十二因如虛空不可盡. 三者後小乘兩

品外人問云. 前已聞大乘法入第一義. 今欲

聞聲聞法入第一義. 論主還擧十二因緣答

之. 小乘從十二生滅門入第一義. 則知大乘

悟十二無生滅門名入第一義. 以三義推之.

故知觀十二因緣以目因緣品也. 問何故從

觀十二因緣立名不從破四緣受稱也. 答略

明十義. 一者十二因緣正明內法過患. 菩薩

欲度十二因緣河. 故觀於十二. 四緣通有爲

無爲. 不正明內法過患. 故菩薩不欲度於四

緣河. 故不就四緣以明觀行. 但爲外人不受

十二無生故擧四緣生立有生義. 今破四緣

生還成十二無生義. 所以觀十二緣也. 二者

十二因緣通於得失苞含大小. 是故觀之. 如

不達因緣成於兩見. 一邪因外道. 二無因執

計. 擧此二迷則總收九十六種術. 得於因緣

亦有二人. 一者聲聞. 二者菩薩. 是故十二

中	欄

該羅得失苞含大小. 三者經言. 三狩同度十

二緣河. 二乘未盡其原. 猶如□馬. 大士方

徹其底類彼象王. 此論欲明菩薩所行故觀

於十二. 二乘經曰. 凡夫順十二因緣故流轉

生死. 四者逆十二因緣比彼涅槃. 大士體此

因緣本自不生故不同凡夫之順. 今亦不滅

則異二乘之遂. 故非凡夫行非賢聖行是菩

薩行. 此論欲申明菩薩所行故觀於十二. 五

者此論引大品云. 菩薩坐道場時. 觀十二因

緣不生不滅如虛空不可盡. 卽具三種波若.

十二因緣不生不滅卽實相波若. 由十二因

緣本四生無滅疑生正觀卽觀照波若. 爲衆

生故如實說之卽文字波若. 問觀因緣但是

般若亦是□和不. 答大士體因緣雖畢竟空

於六道衆生宛然而有. 以照因緣有本來畢

竟空名爲□和般若. 照畢竟空於衆生宛然

而有名般若□和. 以因緣能生權實兩慧爲

法身父母. 故命初觀之. 六者大涅槃經明五

種佛性. 蓋是諸佛之□藏萬流之宗極蘊在

因緣之內. 所以然者十二因緣不生不滅謂

境界佛性. 由十二因緣本無生滅發生正觀

卽觀智佛性. 斯觀明了卽名菩提果佛性. 正

觀旣彰生死患累畢竟空永滅. 卽大涅槃果

果佛性. 然十二因緣本性寂滅未曾境智. 亦

非因果. 不知何以目之强名正性. 正性者五

性之本也. 然此五性更無別體. 但因緣一法

轉而爲五. 因緣旣具五性. 是以命初卽須論

之. 七者涅槃經云. 諸行無常是生滅法生滅

滅已寂滅爲樂. 雪山大士歎斯一偈爲全如

下	欄

意珠. 爲此半行偈棄捨身命. 若住十二因緣

□流生死. 是則無有常樂我淨. 此論觀彼十

二因緣本自不生今亦無滅. 卽生滅便息. 生

滅旣息是則爲常. 旣其有常卽具我樂淨. 有

斯大利故初觀因緣. 八者此論雖無法不窮

無言不盡. 統其要歸會通二諦. 然二諦隨處

明之今就因緣辨. 則其言顯易. 因緣宛然常

畢竟空名第一義. 雖畢竟空而因緣宛然稱

爲世諦. 此論正申二諦. 故觀因緣. 九者欲

釋中觀論三字. 故明於因緣. 十二因緣不生

不滅具三種中道故稱中. 發生三觀目之爲

觀. 以觀辨於心論宣於口目之爲論. 一部始

終但釋三字. 是以因緣建乎首篇. 十者大明

物病不出二種. 一者執性. 二者迷假. 此論

正破性假二生悟入無生. 故觀因緣. 問云何

破性假耶. 答旣稱因緣. 卽知假因託緣無有

自性. 故性病便息. 本對自性是故有假. 在性

旣無. 假亦非有. 性假若空便入實相. 是故論

云. 因緣所生法是卽無自性. 若無有自性云

何有是法. 問此論但應破洗迷執蕭焉無寄

玄道自通. 何故乃解五種佛性及三種波若.

答關內中論序云. 其實旣宣. 其言旣明. 則

於菩薩之行道場之照朗然懸解矣. 菩薩之

行爲因. 道場之照爲果. 內外迷執旣盡大乘

因果則成. 斯乃總攝萬流. 豈止乎十義. 因緣

一品旣具此十門. 自下諸文其義亦類. 若精

鑒斯意則如白日朗其胸衿甘露流其四體

矣. 問三種釋因緣. 正用何耶. 答正用通因

緣. 以通必攝別. 十二門亦然. 釋名門第三. 問

經數: 一八二四

經名: 中觀論疏卷第一本

頁數: 七

上	欄

云何名爲因緣. 答依下偈云. 因緣所生法我

說卽是空. 亦爲是假名. 亦是中道義. 略明

因緣凡有三義. 一者因緣是空義. 以因緣所

生法卽是寂滅性故知. 因緣卽是空義. 二者

因緣是假義. 旣無自性故不得言有. 空亦復

空故不得言空. 爲化衆生故以假名說. 故

因緣是假義. 三者因緣是中道義. 卽此因緣

離於二邊. 故名爲中道. 蓋是論文自以三義

釋之. 四者依名釋義亦有三種. 一者種子親

而能生爲因. 水土疏而助發故爲緣. 二者本

無互體. 辨之令有故稱爲因. 有可生之義假

緣助發. 故目爲緣. 故互具有無二義種受因

緣兩名. 故曰因緣. 三者毘曇人云. 攝因爲

緣故名因緣. 又經有三說. 一者但作因名. 如

六因十因之例. 六因如雜心說十因地持論

明. 二者但作緣名. 如四緣十緣之流. 四緣

經論皆備. 十緣如舍利弗毘曇□. 三者因緣

兩說皆如十二因緣. 此皆適化不同故立名

非一也. 破申第四. 問上云破因緣名因緣

品. 破何等人耶. 答異執乃多略標四種. 一

□外道. 二折毘曇. 三排成論. 四呵大執. 總

談外道凡有二計. 一計邪因. 二執無因. 言邪

因者略明三種. 一者卽一因外道. 謂自在天

等之一因緣能生萬類之果. 二者宿作外道.

謂萬法之果但由往業無有現緣. 三者現緣

外道. 謂四大和合能生外法. 男女交會能生

衆生. 二者無因外道. 謂萬法自然而生不從

因緣. 所言毘曇因緣者本有果性. 假六因四

緣辨之令生. 卽二世有義. 所言成實因緣者.

中	欄

雖不明因中本有果性但果有可生之理. 故

假三因四緣辨之得生. 卽二世無義. 所言大

乘因緣者. 如成論大乘明世諦有三假. 假是

不自. 而世諦三假名爲因緣. 如舊地論師等

辨四宗義. 謂毘曇云是因緣宗. 成實爲假名

宗. 波若敎等爲不眞宗. 涅槃敎等名爲眞宗.

如斯等類□是學於因緣而失因緣. 故正因

緣成邪因緣. 如服甘露反成毒藥. 亦如入水

心珠謬持瓦礫. 此論破洗如此因緣故云破

因緣品. 以破如此邪執因緣申明大乘無得

因緣. 故以目品. 問龍樹菩薩對緣云何. 答有

四種人學因緣而失因緣. 一者犢子云. 因緣

謂性. 五隱因緣別有人法生. 四大因緣別有

眼法生. 二者毘曇因緣. 無有人法. 而有眼

法. 三者成實因緣. 明世諦因緣俱有假人法.

眞諦卽俱無. 四者方廣云. 都無世諦人法因

緣. 如此四人□學因緣失因緣. 故破此四人

申正因緣. 故以目品. 同異門第五. 問中論

破因緣品與十二門論觀因緣門. 此有何異.

答破邪因緣申正因緣. 其義大同. 但文有廣

略離合爲異. 此論因緣一品攝彼三門. 亦合

彼三門爲今一品. 如因緣門卽是此品如諸

法自性不在於緣中一偈. 第二觀有果無果

門是此品別破四緣初偈. 第三觀緣門是此

品結破四緣偈. 問何故離此一品爲彼三門.

答彼論欲示總別觀義. 總謂因緣門. 別謂因

門及以緣門. 此論但明總觀不明於別觀. 而

文互有廣略義可知矣. 第二明論章開合. 尋

天竺之與震旦著筆之與口傳敷經講論者凡

下	欄

有二種. 一者直解釋. 二者科章門. 如曇影

暇疏明. 此論文有四卷. 品二十七. 領其大宗

爲破衆生斷常之病申二諦中道. 令因此中

道發生正觀也. 二者北立三論師明. 此論文

有四卷. 大明三章. 初有四偈. 標論大宗. 第

二從破四緣以下竟邪見品破執顯宗. 第三

最後一偈推功歸佛. 以初攝初故四偈標宗

在於初品. 以後攝後故最後一偈推功歸佛

在後品也. 師云夫適化無方陶誘非一. 考聖

心以息病爲主. 緣敎意以開道爲宗. 若因開

以受悟卽聖敎爲之開. 由合而受道則聖敎

爲之合. 如其兩曉□爲甘露必也. 雙迷俱成

毒藥. 豈可偏守一途以壅多門者哉. 具如法

華玄義以備斯意矣. 但末世鈍根尋其長文不

見起盡. 講經論者相與開之. 問經有序正流

通. 論何故無耶. 答大聖三達圓明鑒二世根

性. 故立通別兩序. 弟子智猶未逮故不立之.

又群生不窮大悲無限. 非止益當時. 欲遠傳

遐代故有流通. 弟子造論但當時解益不敢

傳通後世. 故不立流通. 二者造論本爲通經.

故不別立海通也. 問餘論有正說餘勢. 此論

何故無耶. 答無畏廣本故有. 今卽是略論故

無. 二者因事表理. 正以略於初後故名中論.

自攝嶺相承分二十七品以爲三段. 初二十

五品破大乘迷失明大乘觀行. 次有兩品. 破

小乘迷執辨小三觀行. 第三重明大乘觀行

推功歸佛. 所以有此三段者正道未曾小大.

赴大小根緣故說大小兩敎. 而佛在世時衆

生福德利根稟斯兩敎□皆迷失. 論主破彼

經數: 一八二四

經名: 中觀論疏卷第一本

頁數: 八

上	欄

二迷俱申兩敎. 是故有三段之文. 又菩薩欲

遍學諸道. 初已知大道. 次須識小. 則權實

洞明可得大小雙化也. 問龍樹爲何人雙破

大小雙申兩敎. 答略爲四緣. 一者爲學大失

大故破大申大. 何以知然. 十二門論云末世

衆生薄福鈍根雖尋經文不能通了. 我愍此

等欲令開悟. 卽此論云. 聞大乘法說畢竟空

不知何因緣故空. 遂失二諦. 故知. 爲破學

大失大之緣申於大敎也. 又三世十方佛赴

大緣而說大敎. 三世十方四依菩薩赴大緣

重說大敎也. 二者爲小緣而申大敎. 以封執

小乘障隔大道故須破小而明於大. 亦有文

證故初品破毘曇四緣. 乃至燃可燃品破薩

婆多執法犢子部計人. 卽其事也. 又三世十

方佛爲二緣而說大乘. 一爲直往菩薩. 二爲

□小入大之人. 三世十方四依菩薩造論亦

爲二人前爲學大乘失大故破大申大. 卽是

直往之人. 次爲破學小障大令□小入大也.

三者爲九十六種外道執邪障大乘之正故破

邪申正. 論處處有文. 又三世佛就大乘中

破外道. 令外道悟入大乘. 如涅槃六師及

十仙之類. 三世四依亦爾. 破九十六邪令

□邪入大乘之正. 四者四依爲未曾學大小

乘內外之緣. 如始出家二衆及在家二衆. 爲

此衆生直論大法令其取悟. 以此等緣雖未

曾學大小. 內外而無始任軍在虛妄失道計

有內身外物. 今直令觀行心□. 無從便得悟

道也. 次申小乘亦爲四緣. 一爲學小乘失小

故破小申小. 卽小乘因緣品是. 二爲破外道

中	欄

障於少乘令□邪入正. 前令□失從得. 今便

□邪入正. 卽邪見品是. 三爲大乘菩薩申於

小敎. 自有菩薩解大而未通小. 如法華藥草

喩品有此菩薩. 今令菩薩解大解小卽悟於

權實二智. 二十五品破大申大令菩薩悟實

智. 次兩品令菩薩悟權智. 便入佛知見得成

法身. 十方三世佛出世大意旣爾. 四依菩薩

出世大意亦爾. 四依菩薩出世大意亦爾. 故

四依如佛亦卽是佛也. 四爲未曾學大小內

外之人直爲說小乘敎. 令其悟小乘道果也.

又總判四種障障於大乘. 一外道障中之重

障中之遠. 二小乘障中之次. 三有所得大乘

障無所得. 四無明都不識大小. 而昔本有大

乘根性菩薩爲之說大. 令破此四迷又令此

四人悟入大也. 小亦有四種障. 一外道. 二

有所得小. 三偏執大以大斥小. 如法華論偏

執一乘菩薩. 四無明都不識大小. 今亦令此

四人悟入小也. 問十二門與中論申破何異.

答中論破四迷申大小二敎. 十二門亦破四

迷而獨申大敎. 第三重明大乘觀行推功歸

佛者凡有十義. 一者欲示小乘破邪見不盡.

顯大乘破邪見盡. 故重明大乘破邪見. 二者

前明從大生小. 後辨攝小歸大. 故重明大. 如

法華經總序十方諸佛及釋迦一化. 凡有三

輪. 一根本法輪. 謂一乘敎也. 二枝末法輪

之敎. 衆生不堪聞一故於一佛乘分別說三.

三從一起故稱枝末也. 三攝末歸本. 會彼三

乘同歸一極. 此之三門無敎不收無理不攝.

如前之含萬像若海之納百川. 今論三段還

下       欄

申佛三經. 初二十五品申一乘根本之敎. 次

兩品申佛枝末之敎. 後重明大乘申攝末歸

本. 是故有三段之文破此三迷申玆三敎. □

是佛功. 故最後推功歸佛. 三輪之經旣無敎

不攝. 申三輪之論亦無敎不收. 是故斯論窮

深極廣也. 三者初申大乘. 次申小乘. 則似

成大小乘論不專口大論. 以其中間雖復明

小以初後□大故名大論. 四者示小不苞大

大能含小. 由具明一化始終大小諸敎然後

始名大乘應. 是故第三重論大乘. 至論未曾

大小耳. 五者申大有其二門. 一者就大申大.

二者擧小顯大. 二十五品卽是就大申大. 後

之顯品擧小顯大. 六者前但爲大緣申明大

法. 後但爲小緣不堪受大故請說於小. 所以

明小. 七者此論正明中道. 欲辨觀中道者凡

有四人. 下智觀故得聲聞菩提. 乃至上智觀

故得諸佛菩提. 前二十五品已明上智及上

上智觀得菩提. 後之兩品次辨中下二智得

菩提義. 故此論文云. 上已聞大乘法入第一

義. 今欲聞聲聞法入第一義. 第一義卽中道.

故知. 中道無二入者投法不同卽其證也. 八

者初明大次辨小. 惑者便起大小二見. 是故

最後俱泯二見明正道未曾大小. 九者申大

乘有二門. 一者前略後廣二者前廣後略. 初

七品略明大乘觀行. 次作者品已去廣明大

乘觀行. 此是爲解義故. 二者二十五品廣明

大乘觀行. 後一偈略明大乘觀行. 爲易持故

也. 十者二十七品雙破大小二邪. 俱申二正.

惑者便起邪正二心. 是故最後雙泯二見. 道

經數: 一八二四

經名: 中觀論疏卷第一本

頁數: 九

上	欄

門未曾邪正故後長行云. 無人無法不應生

邪見正見. 體用權實亦爾. 初大次小. 從體

起用從實起權. 次攝用歸體收權入實. 入實

則無復有權. 亦未曾有實. 如是五句故云佛

不能行不能到是法不可示. 言辭相寂滅不

知何以目之約此論則稱爲中. 經則名爲妙

法法身佛性波若. 問依經明佛前說聲聞法.

後說菩薩法. 論王應前申小敎後論大乘. 何

故前大後小耶. 答經及前小後大. 但此論正

申大乘傍申小敎. 故前申於大後申於小也.

又佛雖說小意在於大. 故法華云. 諸佛如來

但爲敎菩薩. 今欲申佛本意故初明大也. 又

佛經亦前說於大後明於小. 如初在道樹說

華嚴之敎. 後趣鹿苑轉小乘法輪. 今亦依佛

此旨故前大後小. 就二十五品舊開爲二. 初

二十一品破世間人法明大乘觀行. 後四品

破出世人法明大乘觀行. 所以世出世俱破

者. 稟敎之流謂世出世爲二. 故成二見. 故

大品云. 諸有一者無道無果. 涅槃云. 明無明

愚者謂二. 華嚴云. 迷惑賢聖道生死涅槃謂

二. 法華云. 如來如實知見三界之相. 天親釋

云. 衆生界與涅槃界不離. 衆生有如來藏故.

淨名云. 悟不二故得無生忍. 今欲破如此二

見申無二之道. 故前破世間後破出世. 今明

心世間出世間畢竟不可得. 卽是非世非出

世乃名中道. 所以前破世間後破出世者. 蓋

是從易至難爲次第故也. 就二十一品又開

爲三. 初至觀業有十七品. 破稟敎邪迷顯中

道實相. 第二觀法一品次明得益. 第三時因

中	欄

果成壞有三品. 重破邪迷重明中道實相. 所

以開亡三者依智度論釋習應品. 初正說菩

薩習應波若. 第二明於得益. 謂重罪消滅諸

天守護. 三重明習應. 諸佛說經旣其有三.

菩薩造論義亦如是. 以邪敎覆正經其義不

明照. 故破於偏邪顯中道之實相. 中道之實

相旣顯三乘賢聖由之而成. 故次明得益. 睿

師序云. 其實旣宣其言旣明. 於菩薩之行道

場之照朗然懸解矣. 但略說未周兼鈍根難

悟. 故重破邪迷重說實相也. 就初十七品又

開爲二. 初有七品. 略破人法明大乘觀行. 次

十品. 廣破人法辨大乘觀行. 初略後廣爲解

義故. 又利根易悟略釋便解. 鈍根難了廣開

乃悟. 就七品卽爲七段. 就因緣品中自開爲

二. 第一牒八不享造論意. 第二重牒八不而

解釋之. 就第一又二. 初牒八不第二序造論

意. 就牒八不分爲三別. 第一正牒八不明所

申敎體. 第二半偈歎八不之用. 第三半偈敬

人美法. 初明敎體. 卽是二諦. 次明敎用. 卽

是二智. 所以先明二諦次明二智者. 然諦智

未曾一二. 不二而二. 故諦智方便約緣不同.

非諦無以悟智. 非智無以明諦. 如來內智明

了外照根緣. 故說二諦言敎. 內有二智外

說名諦. 卽是智能諦所. 諦不說諦諦還說智.

卽是諦能智所. 欲明諦智行說因緣. 今正赴

緣說敎. 故光明於諦次辨於智也. 又先明二

諦後明二智者. 前正明說敎後明敎意. 所以

說八不二諦者. 爲令衆生疑生二智故也. 望

佛從本至末. 望緣卽是因敎發智也. 又此論

下	欄

正申二諦傍明二智義. 故先說諦而後智. 百

論正明二智傍明二諦. 故先智而後諦也. 問

何故標八不有論初也. 答略明十義. 一者爲

欲辨經論資申之義. 八不卽是三世諸佛方

等要經. 論主稟經發生二智然後爲物造論.

此卽是經資於論. 後解釋八不破外道迷失.

謂論申於經也. 所以須牒經者. 恐小乘之流

不生信受. 故命初標經八不卽明勸信意也.

二者題標中論. 今解釋之. 初標八不卽是中

道. 後解釋八不卽是明論. 是以題文稱中論

也. 三者序衆生失本. 故牒八不在論初. 問

失八不爲有幾人. 答略有四人. 一者迷失八

不故有六道紛然. 如涅槃經云是一味藥. 隨

其流整有六種味. 卽是失中佛性成六道

味. 八不卽是中道佛性也. 二者諸外道等心

此一道而不能得. 故成九十六種. 如涅槃經

云凡夫之人雖加功苦不得是藥. 三者二乘

之人封執諸法決定有生. 聞說無生心不信

受. 如智度論云. 佛滅度後有五百部. 聞畢

竟空如刀傷心. 四者學大乘人聞畢竟空. 遂

成斷見失於罪福. 又無二諦. 如此四人□失

八不. 今欲題其失本以顯曉示之. 令知所失

故在論初. 四者示衆聖得原故標在論初. 得

此八不亦有四人. 如涅槃云. 觀中道者凡有

四種. 下智觀故得菩薩聲聞菩提. 中智觀故得緣

覺菩提. 上智觀故得菩提. 上上智觀故

得諸佛菩提. 以爲欲明衆聖得本故題之在

首. 五者此論以二諦爲宗. 八不正明二諦故

標之在初. 六者欲示學敎人所表. 如來說生

經數: 一八二四

經名: 中觀論疏卷第一本

頁數: 一○

上	欄

死涅槃因果等法者. 爲表不生死不涅槃不

因果之正道也. 七者欲明八不言約意包總

攝衆敎. 故標在初. 智慶論云. 四悉檀攝十二

部經八萬法藏. 三悉檀可破. 第一義悉檀不

可破. 雖說三悉檀爲顯第一義悉檀. 第一義

悉檀是八不. 今欲明八不攝四悉檀及十二

部經八萬法藏. 故標在初. 問何以知八不卽

是第一義悉檀. 答智度論引中論八不釋第

一義悉檀. 故知. 八不是第一義悉檀也. 八

者欲明此論是折中之說. 前無序分. 後略餘

勢. 命初卽標中道. 九者初標中觀論是標章

門. 次題觀因緣品謂釋章門. 明八不是釋因

緣. 是故偈云能說是因緣善滅諸戱論也. 問

八不卽是因緣. 論破因緣應破八不. 答了因

緣卽是八不則申而不破. 迷因緣卽是不八

卽破而不申. 故標八不因緣滅不八戱論. 此

卽釋因緣品在論初意. 八不則是因緣八不

旣在論初. 因緣卽居衆品之首. 十者欲分大

小二論不同. 故初標八不. 小乘論則是生滅

之論. 故有生滅觀. 大乘論是無生滅論. 故

初明無生滅觀. 問何以知然. 答法華曰. 昔於

波羅[&FFFF]#轉四諦法轉. 分別說諸法五衆之生

滅. 小乘四諦十二因緣皆是生滅. 苦集卽是

相生故名爲生滅道爲明還滅故是滅義. 三

諦□是有爲故入無餘. 時悉捨故是斷. 滅諦

是無爲稱之爲常. 三諦有差別名之爲異. 滅

諦無差別故稱爲一. 苦集是生死法故名爲

來. 滅道爲欲反原稱之爲出. 故滅諦名滅止

妙出. 四諦旣爾. 十二因緣亦然. 十二相生爲

中	欄

生. 十二還滅爲滅. 滅十二爲斷. 得無爲曰

常. 十二三世因果不同名之爲異. 滅十二無

三世因果名之爲一. 七果從五因而來目之

爲來. 滅十二出生死故稱之爲出. 則知. 爲

二乘明生滅法. 故是生滅觀. 成實雖有五聚

明義四諦爲其正宗. 毘曇之流亦復如是. 今

欲簡異小乘生滅論明大乘無生滅論. 諸法

本自不生. 故非苦非集今亦無滅. 故非道本

自無生豈有苦集可斷. 今亦無滅豈有無爲

之常. 下例可知. 問何以知不生不滅明無四

諦耶. 答下四諦品外人難論主. 若一切法空

無生亦無滅. 如是卽無有四聖諦之法. 卽良

證也. 問生滅論旣名四諦無生滅論是何諦

耶. 答卽是一寶諦. 如勝□明一實諦是究竟

圓極之性. 卽顯斯論是究竟圓極滿字論也.

此卽是一種正意釋八不也. 問法華信解品

云. 四大聲聞說一切諸法無生無滅無大無

小. 小乘亦有八不. 與大乘何異. 答五義不

同. 一者小乘人但得衆生空. 故得衆生不生

不滅. 未得法空未得法無生滅. 大乘則人法

俱無生滅也. 二者設如成實論及智度論. 明

小乘人具得二空俱無生滅者. 但是□法明

無生. 未得本性無生. 大乘則明本性無生也.

三者小乘人滅生滅方得無生滅. 此猶是生

滅. 有生滅故是生也. 滅於生滅故是滅. 故

小乘無生滅猶是生滅. 故涅槃云. 二乘之人

名有所得也. 四者小乘人但得三界內人法

無生. 大乘人具得內外一切法無生. 五者小

乘人但見虛妄無生. 不見中道佛性無生. 故

下	欄

但見空不見不空不行中道. 大乘則異之. 則

虛妄無生又見中道佛性無生也. 然八不文

約義□. 意深理遠. 自攝嶺興皇隨經傍論破

病顯道. 釋此八不變文易體方言甚多. 今略

撰始終以二條解釋. 一者就初牒八不略釋

解之. 後重牒八不廣料簡也. 就初牒八不述

師三種方言. 第一云. 所以牒八不在初者. 爲

欲洗淨一切有所得心. 所以然者有所得之

徒所行所學無不墮此八計之中. 如小乘人

謂有解之可生有惑之可滅. 生死無常爲斷.

佛果凝然是常. 眞諦無差別故一. 俗諦方有

差別不同故異. 衆生從無明地流轉故來. 反

本還原故出. 今二十七品橫破八迷. □窮五

句. 以心彼生滅不得故云不生不滅. 生滅旣

去不生不滅. 亦生滅. 亦不生滅. 非生滅. 非

不生滅五句自崩. 是故論末偈云. 一切法空

故世間常等見何處於何時誰起是諸見. 次

偈推功歸佛云. 瞿曇大聖主憐愍說是法悉

斷一切見. 我今稽首禮. 故此論一部橫破八

迷. □窮五句洗顚倒之病. 令畢竟無遺. 卽

是中實故云不生不滅乃至不常不斷也. 然

非生非不生旣是中道. 而生而不生卽是假

名. 此假生假不生卽是二諦. 故以無生滅生

滅以爲世諦. 以生滅無生滅爲第一義諦. 然

假生不可言生不可言不生. 卽是世諦中道.

假不生不可言不生不可言非不生. 名爲眞

諦中道. 此是二諦各論中道. 然世諦生滅是

無生滅生滅. 第一義無生滅是生滅無生滅.

然無生滅生滅. 豈是生滅. 生滅無生滅. 豈